Kamu bisa jelasin ke aku soal Joko Widodo dalam bahasa minangkabau?

Ir. H. Joko Widodo atau Jokowi () adolah Presiden ka-7 Indonesia nan mulai manjabat sajak 20 Oktober 2014. Inyo tapiliah basamo Wakia Presiden Muhammad Jusuf Kalla dan kembali tapiliah basamo Wakia Presiden Ma'ruf Amin dalam Pemilu Presiden 2019. Jokowi pernah manjabat Gubernur DKI Jakarta sajak 15 Oktober 2012 sampai  16 Oktober 2014 didampiangi Basuki Tjahaja Purnama sabagai wakia gubernur. Sabalunnyo, inyo adolah Wali Kota Surakarta (Solo), sajak 28 Juli 2005 sampai 1 Oktober 2012 didampiangi F.X. Hadi Rudyatmo sabagai wakia wali kota. Duo taun manjalani pariode kaduonyo manjadi Wali Kota Solo, Jokowi ditunjuak dek partainyo, Partai Demokrasi Indonesia Perjuangan (PDI-P), untuak bataruang dalam pamiliahan Gubernur DKI Jakarta bapasangan jo Basuki Tjahaja Purnama (Ahok).

Joko Widodo barasa dari keluarga sadarhano, bahkan, rumahnyo pernah digusur sabanyak tigo kali, katiko baliau masih ketek, tatapi baliau mampu manyalasaian pendidikannyo di Fakultas Kahutanan Universitas Gajah Mada. Sasudah lulus, baliau manakuni profesinyo sabagai pangusaho mebel. Karier politiknyo dimulai manjadi Wali Kota Surakarta pado taun 2005. Namonyo mulai dikenal sasudah dianggap bisa maubah wajah Kota Surakarta manjadi kota pariwisata, kota budayo, jo kota batik. Pado tanggal 20 September 2012, Jokowi manang di Pilkada Jakarta 2012. Kamanangannyo dianggap mancaminan dukuangan populer untuak saurang pamimpin nan "mudo" jo "barasiah", walaupun umuanyo alah labiah dari limo puluah taun.

Samanjak tapiliah sabagai gubernur, popularitasnyo taruih malambuang & manjadi sorotan media. Akibatnyo, muncul wacana untuak manjadikannyo calon presiden untuak pamiliahan umum presiden Indonesia 2014. Ditambah lai, hasil survei manunjuakan, namo Jokowi taruih unggul. Pado awalnyo, Ketua Umum PDI-P, Megawati Soekarnoputri manyatokan baso inyo indak ka maumuman calon presiden dari PDI Perjuangan sampai sasudah pamiliahan umum legislatif 9 April 2014. Namun, pado tanggal 14 Maret 2014, Jokowi manarimo mandat dari Megawati untuak maju sabagai calon presiden, tigo minggu sabalun pamiliahan umum legislatif jo duo hari sabalun kampanye.